ועדת הכלכלה, כנסת 25, פרוטוקול מספר 230, 2023-11-13 00:00

דוד ביטן: אני פותח את ישיבת ועדת הכלכלה

דוד ביטן:  על סדר היום צו שירות מידע פיננסי (דחיית מועד תחילתו של החוק לעניין מקור מידע שהוא בעל רישיון למתן שירותי פקדון ואשראי ולעניין מקור מידע שהוא גוף מוסדי), התשפ"ד-2023

דוד ביטן:      היועץ המשפטי

איתי עצמון: אני מציע שנציגי הממשלה יסבירו

אלי טובול: בוקר טוב

אלי טובול:  רשות שוק ההון

אלי טובול:  כתוספת לכותרת של הצו אומר שזה גם נוגע לבעלי רישיון למתן שירותי פיקדון ואשראי ולא רק לגופים מוסדיים

דוד ביטן: זה מה שכתבו לי כאן

דוד ביטן:  אמרתי שירותי פיקדון ואשראי

דוד ביטן:  הקראתי את כותרת ההצעה

אלי טובול: אני אתן סקירה קצרה על הנושא בגינו אנחנו כאן

אלי טובול:  לפני כשנה בחוק שירותי מידע פיננסי, בחוק הבנקאות הידוע כבנקאות פתוחה, אחד הצעדים שנעשה בעקבות המלצות ועדת שטרום שעסקה בקידום התחרות במערכת הבנקאית - - -     

דוד ביטן: ועדת שטרום, לפני כמה זמן?     

אלי טובול: מזמן

דוד ביטן: ורק עכשיו אתם מביאים את זה?     

אלי טובול: לא

אלי טובול:  יש הרבה מאוד שלבים

אלי טובול:  נעשו שם הרבה מאוד צעדים ואחד מהם גם נגע בכל הנושא של שיתוף המידע הפיננסי של לקוחות כמנוע לתחרות במערכת הבנקאית

אלי טובול:  ברמה הכללית אנחנו מדברים על כמה סלי מידע שנכנסו לשיתוף על ידי הגופים הפיננסיים השונים, בראש ובראשונה על ידי המערכת הבנקאית, באמצעות נותני שירותי מידע, גופים חדשים שנכנסו לרישיון

אלי טובול:  אחד מסלי המידע החשובים – שוב, אנחנו מדברים על מידע של חשבון תשלום שקלי, כרטיסי חיוב, חסכונות, ניירות ערך שנכנס רק לאחרונה – הוא סל המידע של אשראי, הלוואות

דוד ביטן: אתם כאן דוחים את המועד

דוד ביטן:  התקנות האלה אומרות דחיית מועדים

אלי טובול: כן

דוד ביטן: למה דחיית המועדים? בוא לא ניכנס לגוף התקנות

דוד ביטן:  למה אתם דוחים את המועדים?     

אלי טובול: לדחייה אותה אנחנו מבקשים יש שתי סיבות עיקריות

אלי טובול:  סיבה אחת נוגעת למאפיין עצמו

אלי טובול:  הגופים המוסדיים כמקורות מידע, כמי שמנהלים את סוג המידע הזה - - -     

דוד ביטן: הדחייה קשורה למלחמה?     

אלי טובול: גם קשורה למלחמה

אלי טובול:  כן

אלי טובול:  היא העצימה הרבה מאוד מהקשיים שממילא הגופים המוסדיים נתקלים בהם

אלי טובול:  זה דרש היערכות טכנולוגית מאוד מקיפה כמו איסוף המידע, סידור המידע, הנגשה המידע באמצעים טכנולוגיים חדשים שלא היו קיימים אצלם, לפחות אצל חלק מהם, בניית משטר תאגידי תומך, ניהול סיכון בסייבר, הסיכונים הספציפיים האלה

אלי טובול:  כחלק מההוראות שאנחנו פרסמנו בנושא הזה, כבר לפני כחודש הם היו אמורים להיות באוויר

אלי טובול:  לצערנו המלחמה פרצה ממש כמה ימים לפני המועד שבו הם היו אמורים להיות באוויר, ואז קשיים שממילא היו להם בהיערכות, רק החריפו

אלי טובול:  אנחנו למעשה מבקשים כאן לדחות את כל המועדים שקיימים בחוק

דוד ביטן: אתה מבקש דחייה של חצי שנה

אלי טובול: של חצי שנה

דוד ביטן: בשני אתה מבקש שנה

אלי טובול: לא

איתי עצמון: זה מתייחס למועדים שקבועים היום בחוק

אלי טובול: חצי שנה

אלי טובול:  זה חצי שנה לכל המועדים

דוד ביטן: הכול חצי שנה?     

איתי עצמון: לגבי כל אחד מהמועדים

אלי טובול: לגבי כל אחד מהמועדים שקבועים, זאת חצי שנה

קריאה: שני המועדים

אלי טובול: כן

אלי טובול:  שניים או שלושה

דוד ביטן: בוא נגיד שלאור המלחמה אין לי בעיה בדחייה

דוד ביטן:  אני מבין שזו המלצה שלכם

דוד ביטן:  אתה ממשרד האוצר בעניין הזה?     

אלי טובול: רשות שוק ההון     

אביגיל ונקרט: משרד האוצר

אביגיל ונקרט:  כן

דוד ביטן: משרד המשפטים, גם אתם בעד זה?     

יערה למברגר: אנחנו לא מתנגדים

דוד ביטן: יש מישהו שמתנגד לזה?     

נמרוד ספיר: מנכ"ל איגוד בתי השקעות

נמרוד ספיר:  אני לא מתנגד

דוד ביטן: אני לא נכנס לגוף התקנות

דוד ביטן:  זה לא הדיון

דוד ביטן:  אין לנו כאן תיקון של התקנות

נמרוד ספיר: אני לא מתנגד אבל אני כן רוצה להעלות משהו כדי שזה לא יהיה מאוחר

נמרוד ספיר:  גם שלחנו מכתב לוועדה

נמרוד ספיר:  אני לא מתנגד, להפך, זה מהותי וחבל שזה יום לפני כן

נמרוד ספיר:  זה אמור להיכנס מחר

נמרוד ספיר:  זה קצת לא רציני לבוא יום לפני ולבקש דחייה

נמרוד ספיר:  אנחנו כבר חצי שנה אומרים שצריך דחייה של חצי שנה

נמרוד ספיר:  המערכות לא מוכנות

דוד ביטן: לא הבנתי את הביקורת

דוד ביטן:  עדיף שלא יהיה?     

נמרוד ספיר: לא

דוד ביטן: אז מה זה משנה אם זה יום לפני?     

נמרוד ספיר: כבר בקיץ אנחנו ביקשנו שזה יהיה

דוד ביטן: הדברים האלה לוקחים זמן

דוד ביטן:  זאת מערכת שלמה

נמרוד ספיר: אבל אם מערכת מתכננת תוכניות עבודה, איך היא יכולה לתכנן בחוסר ודאות כזה?     

דוד ביטן: אתה יודע מה? לפי הטיעון שלך אני לא אקבל את הפנייה, תביא את זה מחר

נמרוד ספיר: בעיניי זאת לא המהות

נמרוד ספיר:  המהות היא אחרת

דוד ביטן: אני מדבר לגבי המועדים

נמרוד ספיר: לא

נמרוד ספיר:  המועדים זה קריטי שתהיה חצי שנה

נמרוד ספיר:  אדוני, אני באתי להגיד משהו כי אני אמרתי לפני ארבעה חודשים ולא הקשיבו לנו באוצר

דוד ביטן: לא לגבי התוכן

דוד ביטן:  אני לא דן בתוכן

נמרוד ספיר: לא הקשיבו לנו באוצר

נמרוד ספיר:  יש לנו בעיה מהותית כי את הגופים החלשים בשוק מחייבים בהקמה של שתי מערכות ובנוסח הנוכחי גם בעוד חצי שנה יצטרכו עוד דחייה ועוד דחייה

נמרוד ספיר:  הוועדה שמפקחת על החוק הזה היא אתם

נמרוד ספיר:  אנחנו כן מבקשים שאתם תיכנסו לעניין כי בסוף המידע הזה כבר היום עובר בשוק

נמרוד ספיר:  הגופים מעבירים את המידע

נמרוד ספיר:  יש כאן איזשהו קיבעון מחשבתי שמחייב הקמה של שתי מערכות יקרות ולהגדיל את הריכוזיות

נמרוד ספיר:  זה הכול

דוד ביטן: בזמנו היה על זה דיון בוועדה?         

נמרוד ספיר: לא

נמרוד ספיר:  לא היה דיון על מערכת אכיפה

דוד ביטן: כשחוקקו את החוק, התייחסו לעניין הזה?     

איתי עצמון: אדוני מתייחס לטיוטת תקנות הסייגים?     

נמרוד ספיר: לא

נמרוד ספיר:  בטיוטת התקנות ובחוק נקבעה חובת העברת המידע

נמרוד ספיר:  המערכת שדרכה הדבר הזה יעבור לא נקבעה בחוק

נמרוד ספיר:  היא נקבעה בהוראות של הרגולטור ולכן אני מבקש את הפיקוח שלכם על הנושא הזה כי אנחנו נתקלים בקיר

נמרוד ספיר:  זה לא הזמן עכשיו

נמרוד ספיר:  עכשיו זאת מלחמה

נמרוד ספיר:  אנחנו בסך הכול בעד הדחייה

דוד ביטן: מה העמדה שלכם?     

אלי טובול: אני אתייחס למשהו אחד

אלי טובול:  אחד העקרונות שהיה שזור בחוק הבנקאות הפתוחה דיבר על כך שככל הניתן תהיה סטנדרטיזציה במידע לרוחב השוק הפיננסי, לרוחב הגופים

אלי טובול:  לכן גם במקרה הספציפי הזה שבו אנחנו שמים את הגופים המוסדיים כמקורות מידע, לא משנה אם מחר בבוקר או עוד חצי שנה או במועד אחר לגופים מסוימים, אנחנו מתיישרים לסטנדרט שהוא סטנדרט בנקאי, אותו תקן ברליני, אם אתה מכיר ונתקל בו

דוד ביטן: לא, לא מכיר

דוד ביטן:  מה נראה לך שאני מומחה לבנקאות?      

אלי טובול: יכול להיות ששמעת כל כך הרבה את הביטוי הזה ונחשפת לזה

אלי טובול:  ההתאמה או לפחות הצורך לדבר בסטנדרט כמה שיותר אחיד - - -     

דוד ביטן: מה שרלוונטי כרגע

דוד ביטן:  הוא אומר שגם בעוד חצי שנה הם לא יהיו מוכנים

דוד ביטן:  יש לכם התייחסות לזה?     

אלי טובול: יש לנו התייחסות

אלי טובול:  לטעמי נמרוד מעלה כאן שני נושאים שאולי קשורים אחד בשני - אנחנו נבוא אליכם כבר בשבועות הקרובים - לגבי פטורים מסוימים לגופים קטנים

דוד ביטן: את זה החוק מאפשר?     

אלי טובול: כן

נמרוד ספיר: רוב הגופים הקטנים לא יהיו פטורים

אלי טובול: לא ניכנס כרגע לדיון הזה

אלי טובול:  זה דיון שנעשה אותו בוועדה בצורה מסודרת עת נעלה את תקנות הפטור רק לאחרונה סיימנו לקבל את ההערות בנושא הזה

דוד ביטן: מתי אתם מביאים את תקנות הפטור?     

אלי טובול: שבועות

אלי טובול:  שבועיים-שלושה

אלי טובול:  לא חושב שיותר מזה

יערה למברגר: יש כאן תהליך ממשלתי

יערה למברגר:  אולי צריך לדבר במשרדי הממשלה

אלי טובול: יכול להיות

אלי טובול:  בסדר

אלי טובול:  זו הערכה שלי

אלי טובול:  אני מתנצל

דוד ביטן: אתם הרי רוצים את זה, אז מה אכפת לכם? אתה אומר שבאופן כללי אתם לא מתנגדים

דוד ביטן:  אם אתם לא מתנגדים, תנו לרשות ההון לעשות את זה

אלי טובול: השורה התחתונה לגבי הסוגייה הזאת היא התשתיות הטכנולוגיות של העברת המידע

דוד ביטן: הבנתי

דוד ביטן:  בסדר

דוד ביטן:  אני לא יודע מה אתה רוצה ממני

דוד ביטן:  אני רוצה להסביר לך דבר אחד

דוד ביטן:  אנחנו מדברים כאן על הארכת מועד

דוד ביטן:  כרגע הארכת מועד מתאימה גם לכם

דוד ביטן:  נכון? אין ויכוח על זה

נמרוד ספיר: חד משמעית

דוד ביטן: אם כן, קודם כל את זה נסיים

דוד ביטן:  לגבי הטענה השנייה שאתה טוען לגביה, הם אומרים שהם צריכים להביא את תקנות הפטור ואז ניכנס לדיון שאתה מדבר עליו ונתייחס אליו

דוד ביטן:  הוא אומר שזה יהיה תוך כמה שבועות ואני מעריך שמדובר בארבעה חודשים

דוד ביטן:  אתם צריכים להביא את תקנות הפטור במסגרת ששת החודשים כדי שהטיעון האחר שלו שאומר שהם לא יוכלו לעשות את זה לגבי המקומות הקטנים, תביאו את זה

דוד ביטן:  אני אומר משהו נכון?     

נמרוד ספיר: כן, אבל אני רק מעיר משהו אחד

נמרוד ספיר:  אם בעוד חודש יביאו את זה ואז יגידו שהם רוצים שהתחרות תיכנס כמה שיותר מהר ואני אגיד שזה מורכב - זה זמן שבוזבז

דוד ביטן: אני אומר שלאור הטענות שלך הם יצטרכו להביא את תקנות הפטור תוך מקסימום ארבעה חודשים על מנת שאפשר יהיה לדון בטענות האלה ואז הם נצטרך דחייה נוספת, יכול להיות שנאפשר אותה

דוד ביטן:  זה תלוי בהם

דוד ביטן:  אתם צריכים לשבת איתם

אלי טובול: אנחנו בקשר

דוד ביטן: שבו איתם

דוד ביטן:  אתה רואה שהוא מבקש

דוד ביטן:  תיזמו דיון איתם ותראו מה הבעיות שלהם, לפני שאתם מביאים את תקנות הפטור

דוד ביטן:  חבל שזה יבוא אלינו ואנחנו נצטרך לקיים דיון בעניין הזה

דוד ביטן:  תעשו דיון ביניכם

דוד ביטן:  אם אתם רואים שהם צודקים בטיעון, תביאו את זה במסגרת התקנות ואם לא, אז אל תביאו ויהיה כאן דיון

דוד ביטן:       הסיכום הזה מקובל עליכם?     

אלי טובול: כן

דוד ביטן: אם כן, פתרנו את הבעיה

דוד ביטן:  משרד המשפטים, ארבעה חודשים, בגלל הטיעונים האלה חייבים להביא את התקנות

דוד ביטן:  אתם תקדישו לזה קצת זמן למרות בעיות כלליות בהן אתם עוסקים

אייל בן ישעיה: סגן היועץ המשפטי ברשות שוק ההון

אייל בן ישעיה:  אני אקריא את הצו

אייל בן ישעיה: בתוקף סמכותי לפי סעיף 79(ג) לחוק שירותי מידע, התשפ"ב-2021 (להלן – החוק), ובאישור ועדת הכלכלה של הכנסת, אני מצווה לאמור:     

אייל בן ישעיה: מועדי תחילת החוק האמורים בסעיף 79(ב)(3) ו-(4) לחוק, יידחו לתקופה אחת של שישה חודשים כל אחד, כמפורט להלן:     

אייל בן ישעיה: לגבי המועד האמור בפסקה (4), לעניין מקור מידע שהוא גוף מוסדי –     

אייל בן ישעיה: לגבי החשבונות כמפורט בפסקת משנה (ב) – ליום יד בחשוון התשפ"ה (15 בנובמבר 2024)

דוד ביטן: על כל זה דיברנו

דוד ביטן:  אין צורך להסביר שוב

דוד ביטן:  מכיוון שאני כאן לבד, אני אומר שאני מאשר את הצו

דוד ביטן: אושר     

דוד ביטן: תודה רבה

דוד ביטן:  הצו אושר